जाखड़ किया गंदे पानी से प्रभावित मोहल्लों का दौरा
अबोहर|सीवरेज डिस्पोजलवर्कस के बिजली कनेक्शन बिलों की अदायगी होने के कारण कनेक्शन काट दिये जाने से जल भराव की स्थिति का सामना कर रहे मोहल्लों का सुनील जाखड़ ने दौरा किया। पावरकॉम और नगर काउंसिल की कोताही पर नाराजगी जताते हुए जाखड़ ने उपमंडल अधिकारी जसप्रीत सिंह से इस समस्या के समाधान करने को तुरंत हस्तक्षेप करने का आग्रह किया। उच्च स्तर पर मामला उठाए जाने के बाद वीरवार को दोपहर बाद सीवरेज डिस्पोजल वर्कस का कनेक्शन बहाल कर दिया गया। उल्लेखनीय हैं कि नगर परिषद पंजाब वाटर सप्लाई सीवरेज बोर्ड द्वारा पिछले कई वर्षों से वाटर वर्कस, सीवरेज प्रणाली, स्ट्रीट लाईट, बस अड्डा कार्यालयों में लगे कनेक्शनों के बिजली बिल अदा नहीं किये गए। यह राशि लगभग 19 करोड़ रूपये बताई जाती हैं। सभी कनेक्शन काट दिए जाने के कारण पहले तो बस अड्डे पर अंधेरा छा गया। डेढ़ लाख से अधिक की आबादी पीने के पानी से वंचित हो गई और अनेक मोहल्लों में डिस्पोजल बंद होने के कारण गलियां गंदे पानी से भर गई हैं। जाखड़ ने कहा कि नगर परिषद के प्रधान कार्यकारी अधिकारी को तुरंत अपने पद से त्याग पत्र देना चाहिए।
hin_Deva hin_Deva